AVTOPLIN – Pogonsko gorivo sedanjosti in prihodnosti!

Glavne prednosti predelave avtomobila na avtoplin so do 50% cenejša vožnja, do 50% povečana življenjska doba motorja, do 300% povečana življenjska doba katalizatorja in predvsem bistveno zmanjšano onesnaževanje okolja!
Seveda se postavlja vprašanje, zakaj pri pregovorno varčnih Slovencih ideja avtoplina še ni zaživela?

Vzroke je morda iskati v osemdesetih letih, ko je bencinska kriza na veliko spodbudila  predelavo vozil na plin. Takrat se je to delalo »po domače« v prirejenih delavnicah ali pa kar v domači garaži, brez upoštevanja kakršnih koli varnostnih ukrepov. Nestrokovnost je pripeljala do tega, da je avtomobil sicer deloval, vendar bistveno slabše kot na bencin, poraba pa je bila ogromna. 

Takšne rezultate je treba pripisati nestrokovnosti, saj je bilo mogoče tudi v tistih časih naprave montirati in nastaviti tako, da se niti poraba niti moč nista spremenili. A ljudje so v tistih časih počeli marsikaj. 

Najbolj nestrokovne in poceni predelave so celo imele v kabini kuhinjsko jeklenko, ki je bila z nekakšno cevjo povezana z motorjem, zopet drugi so zaradi nižje cene plina v gospodinjskih jeklenkah plin prečrpavali doma, celo z nastavkom na vrtalnem stroju, za katerega vsi vemo, da iskri. Tako so se zgodile tudi nekatere nesreče, kar pa je pri črnogledih voznikih edino, kar vedo povedati o avtoplinu.

Ko je bila bencinska kriza mimo, je bila cena bencina dostopna in bistveno nižja, kot v sosednjih državah. Tudi po osamosvojitvi je bil bencin v Sloveniji med najcenejšimi v Evropi in tako ni bilo ekonomskih razlogov za predelavo vozila, skrb države za okolje pa ni bila dovolj velika, da bi takšne predelave stimulirala.

Danes pa so razmere na trgu naftnih derivatov. Slovenija, kot članica Evropske Unije ne bo mogla mimo skrbi za okolje, na drugi strani pa bo cena bencina samo še rasla in se ustalila blizu 1 evra ali 240 SIT. Na drugi strani, bo država zaradi bistveno znižanih učinkov tolpe grede, morala storiti nekaj za stimulacijo predelav vozil na avtoplin. Po izkušnjah iz drugih držav EU, je najenostavnejši in najcenejši ukrep znižanje cene avtoplina in to je v naslednjih mesecih in letih pričakovati tudi v Sloveniji.

Ob vseh dejstvih ugotovimo, da se vgradnje pilinske naprave splača. Ob tem pa se porajajo naslednja vprašanja:

V katera vozila lahko montiramo plinsko napravo?

Plinsko napravo lahko montiramo v skoraj vsa vozila na bencinski pogon. Izjema je le en motor, ki se vgrajuje v 3 modele avtomobilov.

· Pri proizvajalcu LOVATO so za bencinske motorje na voljo trije osnovni tipi plinskih naprav in sicer:

· najbolj preprosta za predelavo vozil z uplinjačem. V tem primeru se plin dovaja na popolnoma enak način, kot bencin, ki pride v uplinjenem stanju iz uplinjača. Računalnik pomaga samo pri določanju količine dovedenega plina.

· naprava LOVECO, ki se lahko vgradi v vozila z direktnim vbrizgavanjem in deluje na način, da se dovod plina v plinastem stanju (v rezervoarju je namreč v tekočem) s pomočjo računalnika v primerni količini pomeša z zrakom in dovede pri sesalnih kanalih, računalnik pa istočasno izklopi sistem direktnega vbrizgavanja bencina in s tem prepreči dovod bencina. Podatke za mešanico plina in zraka dobiva računalnik na podlagi informacij lambda sonde, obratov motorja in pretoka zraka.

· Najsodobnejša plinska naprava se imenuje FAST in je namenjena sodobnim motorjem z direktnim vbrizgom. Ta naprava je tehnološko dovršena do te mere, da je vso krmiljenje naprave v računalnikom, ki v »sodelovanju« z računalnikom Vašega avtomobila dovaja plin neposredno v vsak valj. Za razliko od LOVECO, naprava FAST omogoča direkten točkovni vbrizg plina v motor, računalnik pa prilagaja količino plina za vsak valj posebej in ne za motor kot celoto.

Ali lahko tudi dizelsko gorivo predelamo na avtoplin?

Pri vodilnem proizvajalcu plinskih naprav v Evropi, LOVATO, so izdelali plinsko napravo, ki jo je možno vgraditi v vozila na dizelski pogon. Naprava je v zadnjih fazah testiranja in bo na tržišču konec letošnjega leta. Naprava bo zagotavljala mešanico 20% nafte in 80% plina, s čimer bo strošek vožnje znižala skoraj za polovico, dizelski motorji pa bodo bistveno manj onesnaževali okolje kot danes.

Kolikšen je strošek predelave in v katerih primerih se predelava izplača?

Strošek predelave znaša 
okrog  150.000 SIT za motorje z uplinjačem,

okrog 250.000 SIT za vgradnjo sistema LOVECO za »injection« motorje in

okrog 350.000 SIT za vgradnjo sistema FAST za sodobne E3 in E4 motorje.

Cena vgradnje je odvisna tudi od oblike in velikosti rezervoarja in tipa avtomobila.

Vgradnja se izplača takrat, ko z razliko v ceni goriva pokrijemo strošek vgradnje. Povprečen prihranek pri vozilih s porabo 7-10 l / 100 km je okrog 8 SIT/km, kar pomeni, da se predelava izplača med 20.000 in 45.000 km. Seveda pa so na voljo tudi ugodni krediti, ki omogočijo, da je mesečni prihranek večji od obroka kredita!

Kako veliki so rezervoarji in kam jih montiramo?

Rezervoarji so dveh osnovnih oblik in sicer cilindrične (levo) in torodialne(desno). 

Torodialni rezervoar namestimo v prostor, namenjen za rezervno kolo, medtem,ko cilindričnega namestimo v prtljažnik. Prostornina cilindričnih rezervoarjev je od 35 do 150 litrov, torodialnih pa od 35 do 70 litrov. V primeru vgradnje torodialnega rezervoarja je potrebno poiskati nov prostor za rezervno kolo, ali pa ga nadomestiti s kompresorjem in polnilom za hitro popravilo avto plašča.

Kje je v Sloveniji možno vgraditi plinsko napravo?

V tem trenutku je edini pooblaščen servis Kia potočnik na Šentiljski cesti 131a v Mariboru. Servis je dosegljiv na telefon 02-2344040 ali po elektronski pošti na simon.potocnik@triera.net . V kratkem se obeta odprtje pooblaščenih servisov za vgradnjo plinskih naprav LOVATO v Ljubljani na Notranjskem in Primorskem.

Kje lahko polnimo avtoplin?

V Sloveniji je trenutno na voljo 5 črpalk in sicer v Mariboru, Ljubljani, Kopru, Kozini in Ribnici. Po poročanju medijev (povzeto s spletne strani AMZS) pa planirajo v kratkem na kakih 30 obstoječih bencinskih servisih ponudbo razširiti tudi z avtoplinom. 

V tujini je avtoplin neprimerno bolj razširjen in dostopen, kot v Sloveniji. V Italiji je preko 1000 črpalk za avtoplin, v Nemčiji je trenutno 668 črpalk, od katerih je kar 122 odprtih 24 ur na dan, tudi v drugih državah so plinske črpalke vsakih nekaj deset kilometrov, neslavne izjeme so le Slovenija, Avstrija in Švica, kjer je trenutno malo črpalk, cene pa so nad evropskim povprečjem, ki znaša okrog 100 SIT. 

Koliko stane liter avtoplina v Sloveniji in Evropi?

V Sloveniji je cena od 100 SIT (Ribnica) in 115 SIT (Kozina) do 135 SIT( Maribor in Koper) in celo 148 SIT (Ljubljana). Slovensko združenje za spodbujanje predelave vozil na ekološko nesporen pogon pa je v pogovorih z nekaterimi polnilnicami o znižanju cene.

Najcenejši (okrog 75 SIT) je liter avtoplina v Belgiji, na Poljskem, na Nizozemskem, Luksemburgu, Romuniji, Latviji in Srbiji in Črni gori. 

Za povprečno evropsko ceno (100 SIT/l) je možno napolniti rezervoar na Hrvaškem, Češkem, Slovaškem, v Makedoniji, Bolgariji, Bosni in Hercegovini, Litvi, Estoniji, ponekod v Veliki Britaniji, Španiji, Franciji in Portugalskem.

Za ceno nad 100 in pod 150 SIT/l je možno napolniti rezervoar v Sloveniji, na Madžarskem, v Avstriji, na Norveškem, Švedskem, Irskem, pa tudi na dražjih črpalkah v Nemčiji, Franciji in Veliki Britaniji.

Nad 150 SIT je cena avtoplina le v Švici in na Danskem.

Več informacij o avtoplinu in predelavi vozil lahko dobite na www.lovato.si ali po emailu igor.jurisic@lovato.si . Zanimiva vprašanja in odgovore nanje bomo objavili v naslednji številki.

V naslednji številki: Zgodovina avtoplina od leta 1801 do danes, zanimivosti in odgovori na Vaša vprašanja!

